พ่อขืนใจ-ลูกเลี้ยง วัยแค่9ขวบ
ปคม.ลากคอ สารภาพเมา นึกว่าเมียเก่า,ปคม.รวบพ่อเลี้ยงคนงานก่อสร้างวัย 33 เมาหื่นขยี้กามลูกเลี้ยงเด็กหญิงวัย 9 ขวบ หลังครูประจำชั้นสงสัยพฤติกรรมลูกศิษย์น้อยที่เปลี่ยนไปจากร่าเริงแจ่มใสเป็นเงียบขรึมเก็บตัว สอบถามจนรู้ว่าถูกรังแกทางเพศถึง 3 ครั้ง เลยนำความแจ้งตำรวจตามลากคอมารับโทษ สารภาพเมาหนักคิดว่าลูกเลี้ยงเป็นภรรยาเก่า,เหตุข่มขืนลูกเลี้ยง 9 ขวบครั้งนี้เปิดเผยขึ้นเมื่อเวลา 13.00 น. วันที่ 28 ม.ค. ที่ศูนย์ราชการแจ้งวัฒนะ พล.ต.ต.ชวลิต แสวงพืชน์ รอง ผบช.ก. พ.ต.อ.ปัญญา ปิ่นสุข รอง ผบก.ปคม. และ พ.ต.อ.กิตติศัพท์ ทองศรีวงศ์ ผกก.2 บก.ปคม.ร่วมแถลงจับกุมนายวันชัย หรือเหียน เทือกอุดร อายุ 33 ปี ชาว จ.นครราชสีมา ตามหมายจับศาลจังหวัดพัทยา ลงวันที่ 27 ม.ค.58 ในข้อหากระทำชำเราเด็กอายุยังไม่เกินสิบสามปีซึ่งมิใช่ภริยาหรือสามีของตน โดยเด็กนั้นจะยินยอมหรือไม่ก็ตาม จับกุมผู้ต้องหาได้บริเวณไซต์งานก่อสร้าง ต.บางพระ อ.ศรีราชา จ.ชลบุรี,พล.ต.ต.ชวลิตกล่าวว่า สืบเนื่องจากครูประจำชั้น ร.ร.แห่งหนึ่งใน จ.ชลบุรี พบว่า ด.ญ.พลอย (นามสมมติ) อายุ 9 ขวบ มีพฤติกรรมที่เปลี่ยนไป จากเด็กที่เคยร่าเริง สดใส กลายเป็นเก็บตัว เงียบขรึม มีท่าทีหวาดระแวงตลอดเวลา พยายามสอบถามกระทั่งเด็กรับว่าถูกพ่อเลี้ยงข่มขืน จึงนำเรื่องแจ้งพนักงานสอบสวน ปคม.ก่อนรวบรวมพยานหลักฐานตรวจสอบจนทราบว่านายวันชัย ผู้ต้องหา มีอาชีพเป็นคนงานก่อสร้าง เคยอยู่กินกับนางเพชร (นามสมมติ) มีลูกติดคือ ด.ญ.พลอย ก่อนที่ทั้งคู่จะเลิกรา โดยนายวันชัยไปมีภรรยาใหม่ แต่ก็ยังไปมาหาสู่กับนางเพชร ภรรยาเก่าที่มีบ้านพักอยู่ใน จ.ชลบุรี เสมอ กระทั่งล่าสุดนายวันชัยดื่มเหล้าเมา และก่อเหตุข่มขืน ด.ญ.พลอย อดีตลูกเลี้ยง ก่อนจะหลบหนี ขณะที่ ด.ญ.พลอยให้การเบื้องต้นว่า ก่อนหน้านี้เคยถูกข่มขืนมาแล้ว 2 ครั้ง โดยครั้งนี้เป็นครั้งที่ 3 แต่รายละเอียดนั้นยังไม่สามารถระบุได้ ต้องเชิญหน่วยงานที่เกี่ยวข้องมาร่วมสอบปากคำ ด.ญ.พลอยอย่างละเอียดอีกครั้ง,ขณะที่นายวันชัยให้การรับสารภาพว่า วันเกิดเหตุนั้นดื่มเหล้าจนเมา เข้าใจผิดคิดว่า ด.ญ.พลอยเป็นภรรยาเก่า ได้สติต่อเมื่อได้ยินเสียงเรียกว่า พ่อ ถึงรู้ว่าเป็น ด.ญ.พลอย ตนเสียใจมากกับเหตุการณ์ที่เกิดขึ้น ไม่ได้ตั้งใจ แต่ตนเมามากจริงๆ เพราะตนเลี้ยงลูกคนนี้มาตั้งแต่ 2 ขวบ รู้สึกผิดมาก อยากขอเตือนทุกคนให้มีสติ อย่าดื่มเหล้าแล้วเมาจนขาดสติ
ปคม.รวบพ่อเลี้ยงคนงานก่อสร้างวัย 33 เมาหื่นขยี้กามลูกเลี้ยงเด็กหญิงวัย 9 ขวบ หลังครูประจำชั้นสงสัยพฤติกรรมลูกศิษย์น้อยที่เปลี่ยนไปจากร่าเริงแจ่มใสเป็นเงียบขรึมเก็บตัว
พ่อเลี้ยง,ข่มขืน,ลูกเลี้ยง,คนงานก่อสร้าง,เด็กหญิง 9 ขวบ,วันชัย เทือกอุดร